Subject: Selgitustaotlus: KrtS § 45 kohaldamise ning võlgnike andmete avalikustamise kohta
From: Korteriühistu Paldiski mnt 227 <[email-masked]>
To: "Justiits- ja Digiministeerium" <[email-masked]>
Date: Wed, 18 Mar 2026 09:08:00 +0200

Tähelepanu! Tegemist on välisvõrgust saabunud kirjaga.
Tundmatu saatja korral palume linke ja faile mitte avada.

Lugupeetud Justiits- ja Digiministeerium

Pöördume korteriühistu juhatusena palvega saada ametlik seisukoht 
isikuandmete töötlemise küsimustes seoses korteriomandi- ja 
korteriühistuseaduse (KrtS) § 45 lg 1, lg 11 ja lg 2 kohaldamisega.

Korteriühistu on isikuandmete töötlemisel vastutav töötleja. Soovime 
selgitust järgmistes küsimustes:

1.	Kui korteriühistu on vastutav töötleja, siis millisele õiguslikule 
alusele (IKÜM art 6 lg 1) peaks ühistu tuginema olukorras, kus korteriomanik 
taotleb teavet kõikide teiste korteriomanike võlgnevuste kohta?

*	Kas sellisel juhul saab õiguslikuks aluseks olla seadusest tulenev 
kohustus (art 6 lg 1 p c) koostoimes KrtS § 45 sätetega?
*	Või tuleb lähtuda õigustatud huvist (art 6 lg 1 p f) ning hinnata iga 
juhtumi puhul eraldi huvide kaalumist ja küsida eraldi põhjendatust?

2.	Kuidas tõlgendada KrtS § 45 lg 1 ja lg 2 sätteid ulatuses, milles need 
annavad korteriomanikule õiguse saada teavet ühistu tegevuse kohta?

*	Kas nimetatud sätetest tuleneb õigus saada nimeliselt teavet teiste 
korteriomanike võlgnevuste kohta?
*	Kas selline teave kvalifitseerub isikuandmeteks, mille avalikustamine on 
lubatav üksnes piiratud ulatuses (võlgnevus kui finantsteave)?

3.	Kas KrtS § 45 alusel (ühistu juhtimise ja majandamise läbipaistvuse 
põhimõte) võib korteriühistu avaldada kõikide võlgnike nimekirja 
konkreetsele korteriomanikule tema kirjaliku taotluse alusel ilma vastava 
temapoolse põhjenduseta?
4.	Palume selget seisukohta järgmises küsimuses:
Kas korteriühistu võib avaldada teisele ühistu liikmele kõigi võlgnike 
nimelise loetelu koos võlasummadega?

*	Kui jah, siis millistel tingimustel ja millisele õiguslikule alusele 
tuginedes?
*	Kui ei, siis millises ulatuses (nt anonüümitud kujul, summade kogusummana 
vms) on teabe andmine lubatav?

Meie eesmärk on tagada, et korteriühistu tegevus vastaks nii KrtS-ile kui ka 
isikuandmete kaitse üldmäärusele ning vältida põhjendamatut isikuandmete 
avalikustamist.

Palume võimalusel kirjalikku seisukohta, millele saaksime oma edasises 
praktikas tugineda.

Lugupidamisega

KÜ Paldiski mnt 227 juhatus